62021TJ0010_INF
Απόφαση του Γενικού Δικαστηρίου (πέμπτο τμήμα)της 8ης Σεπτεμβρίου 2021 –Griesbeck κατά Κοινοβουλίου
(Υπόθεση T-10/21)
«Θεσμικό δίκαιο – Νομοθεσία περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου – Αποζημίωση βουλευτικής επικουρίας – Ανάκτηση αχρεωστήτως καταβληθέντων ποσών – Βάρος αποδείξεως – Δικαιώματα άμυνας – Πλάνη εκτιμήσεως – Αναλογικότητα»
1.
Ευρωπαϊκό Κοινοβούλιο – Μέλη – Έξοδα και αποζημιώσεις – Αποζημίωση βουλευτικής επικουρίας – Έλεγχος όσον αφορά τη χρήση των δαπανών βουλευτικής επικουρίας – Βάρος αποδείξεως
(Απόφαση του Προεδρείου του Κοινοβουλίου σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου, άρθρα 33 § 1, δεύτερη περίοδος, και 68)
(βλ. σκέψεις 40-42)
2.
Ευρωπαϊκό Κοινοβούλιο – Μέλη – Έξοδα και αποζημιώσεις – Ανάκτηση αχρεωστήτως καταβληθέντων ποσών – Απόφαση του Γενικού Γραμματέα του Κοινοβουλίου – Μη εφαρμογή του άρθρου 47 του Χάρτη των Θεμελιωδών Δικαιωμάτων στη διαδικασία εκδόσεως της αποφάσεως
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47, εδ. 2· απόφαση του Προεδρείου του Κοινοβουλίου σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου, άρθρο 68)
(βλ. σκέψη 50)
3.
Ευρωπαϊκό Κοινοβούλιο – Μέλη – Έξοδα και αποζημιώσεις – Αποζημίωση βουλευτικής επικουρίας – Ανάληψη εξόδων που δεν σχετίζονται με την άσκηση των βουλευτικών καθηκόντων – Αποκλείεται
(Απόφαση του Προεδρείου του Κοινοβουλίου σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου, άρθρο 33 § 2)
(βλ. σκέψη 88)
4.
Ευρωπαϊκό Κοινοβούλιο – Μέλη – Έξοδα και αποζημιώσεις – Ανάκτηση αχρεωστήτως καταβληθέντων ποσών – Προς ανάκτηση ποσό – Έλλειψη ευχέρειας εκτιμήσεως εκ μέρους του Κοινοβουλίου – Επίκληση εκ μέρους του οικείου βουλευτή παραβιάσεως της αρχής της αναλογικότητας – Απόρριψη
(Απόφαση του Προεδρείου του Κοινοβουλίου σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου, άρθρο 68 § 1)
(βλ. σκέψεις 97-100)
Αντικείμενο
Αίτημα βάσει του άρθρου 263 ΣΛΕΕ για την ακύρωση της αποφάσεως του Προεδρείου του Ευρωπαϊκού Κοινοβουλίου της 5ης Οκτωβρίου 2020 με την οποία επικυρώθηκε η απόφαση των Κοσμητόρων της 21ης Απριλίου 2020 περί απορρίψεως της διοικητικής ενστάσεως κατά της αποφάσεως του Γενικού Γραμματέα του Κοινοβουλίου της 18ης Οκτωβρίου 2019 σχετικά με απαίτηση να επιστρέψει η προσφεύγουσα ποσό ύψους 111872,18 ευρώ, το οποίο της είχε καταβληθεί αχρεωστήτως ως αποζημίωση βουλευτικής επικουρίας, καθώς και της αποφάσεως του Γενικού Γραμματέα του Κοινοβουλίου και του σχετικού χρεωστικού σημειώματος της 24ης Οκτωβρίου 2019.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η Nathalie Griesbeck φέρει, πέραν των δικαστικών εξόδων της, τα δικαστικά έξοδα στα οποία υποβλήθηκε το Ευρωπαϊκό Κοινοβούλιο.